Verkwis die wêreld nog geld? | Die Vryburger
Terwyl die wêreld radeloos is oor die armoede van miljoene mense, word die staatshoofde en regeringsleiers in die volgende paar dae besig gehou met praatjies wat geen uitkoms bied vir die klimaatstoestande in die wêreld nie.
Parys is 'n miernes van bedrywighede met die aanbied van vanjaar se konderensie oor klimaatsverandering.
Terwyl almal weer vol hoop is dat iets gedoen gaan word, sê kenners dit sal maar weer 'n byeenkoms wees waar die groot leiers indrukwekkende syfers aanhaal, groot beloftes maak van baie geld, maar niks gaan verander nie.
Ontleders wys daarop dat elke vorige beraad oor klimaatsverandering weinig of geen verandering teweeg gebring nie.
Hulle reken die beloftes wat gemaak was, het nooit gerealiseer nie, en dit sal hierdie keer weer so wees.
Minstens 150 lande sal verteenwoordig word op die beraad wat vanjaar in Parys aangebied word.
Selfs pres. Jacob Zuma is by die beraad waar miljoene Rand spandeer word aan duur onthale, luukse vliegritte en lang beredenerings in 'n poging om eenstemmigheid te kry tussen 150 lande, wat elkeen 'n eie siening van die onderwerp het.
Een van die afgevaardigdes het opgemerk dat dit maar weer 'n verkwisting van baie geld is.
4 thoughts on "Verkwis die wêreld nog geld?"
Arnold December 1, 2015 at 8:29 am
Konferensies op sigself het 'n enorme industrie geword. Vliegtuie, hotels en spyseniers is maar van die enkeles wat groot somme geld daaruit maak.
Redes vir die stig van 'n organisasie word gesoek vir elke denkbare moontlikke bedreiging wat die mensdom in die gesig staar.
Walvisse, renosters, olifante, bos brande, plastiek in die see, vervoer besoedeling.
Die nuutste een wat ek net gister gesien het gaan daaroor dat daar tevel diere op aarde is om die mensdom van kos te voorsien.
Dìe diere skei glo meer "gas" af as al die ander mensgemaakte goeters saam.
Kyk net na hoeveel "verset aksies" kry ons deur E-pos.
Teken hier, en "Donate" daar.
'n Industrie op sy eie voorwaar.
Laban-mens December 1, 2015 at 9:32 am
Arnold, kom ons vergeet nie van die bordele, en sekswerkers wat beslis GROOT geld by hierdie geleenthede maak nie ! En die pappas gaan huistoe, na hulle toegewyde vroutjies, wat dink die son straal uit hulle uit ! Ai, laat ek liewer nou my mond hou, voor dinge " wild " raak op Vryburger !